Moshe Greenberg

Moshe Greenberg (10. heinäkuuta 1928 – 15. toukokuuta 2010) oli yhdysvaltalainen juutalainen uskonnontutkija. Hän oli erikoistunut eksegetiikkaan. 

Philadelphiassa syntynyt Greenberg sai tohtorinarvon Pennsylvanian yliopistosta vuonna 1954. Hänestä tuli rabbi New Yorkin Jewish Theological Seminarysta.

Greenberg opetti Pennsylvanian yliopistossa vuodesta 1964 ennen siirtymistään Jerusalemin heprealaiseen yliopistoon 1970. Hän julkaisi tieteellisten artikkeliensa ohella monia kirjoja. Hänelle myönnettiin Israel-palkinto vuonna 1994.

Uskontotieteilijät
Yhdysvaltalaiset rabbit
Yhdysvaltalaiset tieteilijät
Vuonna 1928 syntyneet
Vuonna 2010 kuolleet